כל הטוב שבעולם

כל הטוב שבעולם הוא אלבום האולפן ה-36 והאחרון של הזמר אריק איינשטיין, שיצא בשנת 2007 בשיתוף עם המוזיקאי גיא בוקאטי.

הפקה 
בוקאטי, ששיתוף הפעולה שלו עם איינשטיין החל ב-2005 וזכה לעיתים לביקורות שליליות, הלחין את כל שירי האלבום ועיבד את כולם יחד עם עדי גולדשטיין. בוקאטי אף כתב את מילות כל השירים מלבד "רגע לפני" (שנכתב על ידי יענקל'ה רוטבליט) ו"רוקד את הטנגו לבד" (שנכתב על ידי איינשטיין ובוקאטי במשותף).

כבר בסוף שנת 2006 יצאו לרדיו סינגלים מתוך האלבום, בהם "רגע לפני", "שוב אותו העצב", "איפה שלא תהיי" ו"פה אצלנו". האלבום, שיצא לחנויות בספטמבר 2007 (ראש השנה תשס"ח), זכה לביקורות מעורבות, ושיריו לא זכו להשמעות רבות בתחנות הרדיו.

הרצועות באלבום
כל השירים נכתבו והולחנו על ידי גיא בוקאטי, ועובדו על ידי גיא בוקאטי ועדי גולדשטיין,
למעט "רגע לפני", מילים: יענקל'ה רוטבליט ו"רוקד את הטנגו לבד" מילים: אריק איינשטיין וגיא בוקאטי.

קרדיטים
 אריק איינשטיין: שירה
 גיא בוקאטי: גיטרות, קולות, הקלטות ומיקסים
 עדי גולדשטיין: פסנתר, קלידים, קולות
 שמוליק דניאל: תופים
 אבישי כהן: קונטרבס ("רוקד את הטנגו לבד")
 משה לוי: פסנתר ("פה אצלנו"), אקורדיון ("כל הטוב שבעולם", "פשוט אומר לך"), קולות ("כל הטוב שבעולם")
 יועד ניר: כלי קשת
 יניב פופיק: גיטרה בס
 אלון בלשן: קולות ("תן חיוך")
 חיליק הדר: מיקסים
 רונן הלל: מאסטרינג
 זיו קורן: צילומי עטיפה
 גבי בהרליה: צילומי עטיפה
 יהודה דרי: צילום ועיצוב עטיפה
 ג'ולי כהן: ניהול הפקה

קישורים חיצוניים

 יוסי חרסונסקי, אריק איינשטיין גיא בוקאטי, כל הטוב שבעולם (אן.אם.סי, ספטמבר 2007) באתר חרסונסקי מיוסיק, 12 בספטמבר 2007

הערות שוליים

אלבומי אריק איינשטיין
אלבומי חברת NMC יונייטד אנטרטיינמנט
אלבומים בעברית